Жедел жәрдем тәулік бойы қызмет көрсетпеуі мүмкін — министрлік түсініктеме берді
DATE: 00:05, 26 Қыркүйек 2024 | GMT +5
TITLE: Жедел жәрдем тәулік бойы қызмет көрсетпеуі мүмкін — министрлік түсініктеме берді
URL: https://kaz.inform.kz/news/zhedel-zhardem-taulk-boyi-kizmet-korsetpeu-mumkn-ministrlk-tusnkteme-berd-454ad0/
META: DATE: 00:05, 26 Қыркүйек 2024 | GMT +5
TOTAL WORDS: 137
AUTHOR(S):
TEXT: «Бүгін бірқатар БАҚ-та жедел медициналық көмек көрсету қағидаларына өзгерістер енгізу туралы бұйрық жобасының мазмұнын қате түсіндіру жарияланды. Осыған байланысты біз түсіндіреміз: бұрынғыдай, 103 нөміріне қоңырау шалу арқылы барлық пациенттер шақырту санатына қарамастан толық көлемде медициналық көмек ала алады. Сонымен қатар, жеделдікті жақсарту үшін жұмыс уақытында шұғылдықтың IV санатындағы шақыртуларға қызмет көрсетуге медициналық-санитариялық алғашқы көмектің мобилдік бригадалары тартылатын болады. Кешкі және түнгі уақытта, сондай-ақ демалыс күндері барлық санаттағы шақыртуларға жедел көмек бригадалары қызмет көрсететін болады. Осылайша, азаматтар үшін ештеңе өзгермейді, бірде-бір шақырту назардан тыс қалмайды және пациенттерге қызмет көрсетудің жеделдігі мен сапасы одан әрі жақсарады», — деді Қазақстан Республикасы Денсаулық сақтау министрлігінің ресми өкілі Айгерім Уразалиева. Еске сала кетейік, бұған дейін медициналық көмек көрсету қағидаларына өзгеріс енгізу жөніндегі бұйрық жобасы әзірленіп, жаңа өзгерістерге сәйкес, жедел жәрдем 4-ші санаттағы шақыртуларға тәулік бойы емес, кесте бойынша қызмет көрсететінін жазған болатынбыз
